РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 30

от заседание на комисия ”Управление на собствеността”
към Пленума на Висшия съдебен съвет, проведено на 17.05.2017 г.

Днес, 17.05.2017 г., сряда, от 11.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Михаил Кожарев
						  ЧЛЕНОВЕ:  Светла Петкова 
                                                                                       Розалин Трендафилов
                                                                                       Милка Итова
                                                                                       Юлиана Колева
                                                                                       Димитър Узунов

           От администрацията на ВСС присъстват: инж. Добромира Димитрова – и.д. директор на дирекция „Управление на собствеността на съдебната власт на съдебната власт”,  инж. Дениза Павлова – главен експерт в дирекция „Управление на собствеността на съдебната власт” и Анжела Цветанова - младши експерт в дирекция „Управление на собствеността на съдебната власт“ .

1. ОТНОСНО: Доклад от Анжела Цветанова – младши експерт в дирекция „Управление на собствеността на съдебната власт” в изпълнение на решение на КУС по протокол № 28/10.05.2017 г., т. 19.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1.	ПРИЕМА доклада на Анжела Цветанова – младши експерт в дирекция „Управление на собствеността на съдебната власт”, изготвен в изпълнение на решение на КУС по протокол № 28/10.05.2017 г., т. 19.

1.2.	ПРЕДЛАГА на Пленума на Висшия съдебен съвет да вземе следното решение,  

	На основание чл. 387 и чл. 388, ал. 1 от Закона за съдебната власт, и във връзка с чл. 4 от Правилата за отдаване под наем на недвижими имоти – частна държавна собственост, предоставени в управление на Висшия съдебен съвет за жилищни нужди и за дейността на жилищната комисия към Пленума на Висшия съдебен съвет 

І. Разпределя ползването на предоставените за управление на Висшия съдебен съвет, недвижими имоти – частна държавна собственост, представляващи ведомствени жилища, по следния начин: 

1. На Върховен касационен съд:
-	апартамент № 38, намиращ се в гр. София, р-н "Овча купел", ул. "Боряна" № 59, бл. 215 А; 
-	апартамент № 61, намиращ се в гр. София, р-н "Младост", бл. 42 А;  
-	апартамент № 36, намиращ се в гр. София, р-н "Овча купел", ул. "Букет" № 80, бл. 4А;  
-	апартамент № 6, намиращ се в гр. София, р-н "Лозенец", ул. "Люботрън" № 11;   
-	апартамент № 17, намиращ се в гр. София, р-н "Оборище", ул. "Чумерна" № 36, вх. Е; 
-	апартамент № 3, намиращ се в гр. София, р-н "Овча купел", ул. "Боряна" № 61, бл. 216 А;
-	апартамент № 27, намиращ се в гр. София, р-н "Овча купел", ул. "Боряна" № 61, бл. 216 А;  
-	апартамент № 57, намиращ се в гр. София, р-н „Овча купел“, ул. „Букет“ № 80, кв. 93А, бл. 4А.

2. На Върховен административен съд: 
-	апартамент № 12, намиращ се в гр. София, ж.к. "Овча купел", ул. "Боряна" № 59, бл. 215 А, ет. 5;
-	апартамент № 27, намиращ се в гр. София, р-н "Изгрев", ул. "Фредерик Жолио Кюри" № 19, бл. 156/1, ет. 14;  
-	апартамент № 31, намиращ се в гр. София, кв. 19, р-н "Люлин", ж.к "Люлин-6", бл. 649, ет. 6;  
-	апартамент № 89, намиращ се в гр. София р-н "Люлин", ж.к "Люлин", бл. 542, вх. Г, ет.5;  
-	апартамент № 1, намиращ се в гр. София, р-н "Лозенец", ул. "Котел" 11, ет. 1;
-	апартамент № 29, намиращ се в гр. София, р-н "Красно село", м-ст бул. "България" - "Мотописта", ул. "Топли дол" № 1-3, ет. 6;  
-	апартамент № 122, намиращ се в гр. София, р-н "Овча купел", ж.к "Овча купел-2", бл. 26, вх. Д, ет. 6.  

3. На Софийски градски съд: 
-	апартамент № 12, намиращ се в гр. София, р-н "Красно село", ул. "Балканджи Йово" № 26, вх. А, ет.4;  
-	апартамент № 16, намиращ се в гр. София, р-н „Красно село“, бл. 10, ет. 4.

4. На Апелативен специализиран наказателен съд:
-	ателие № 19, намиращо се в гр. София, р-н „Триадица“, м-ст "Манастирски ливади - изток", кв. 6а, ж.к. "Манастирски ливади-Б" № 61, секция А+Б, вход А мансарден и подпокривен етажи, на две нива;  
-	ателие № 37, намиращо се в гр. София, р-н „Триадица“, м-ст "Манастирски ливади - изток", кв. 6а, ж.к. "Манастирски ливади-Б" № 61, секция А+Б, вход Б мансарден и подпокривен етажи, на две нива;  
-	ателие № 38, намиращо се в гр. София, р-н „Триадица“, м-ст "Манастирски ливади - изток", кв. 6а, ж.к. "Манастирски ливади-Б" № 61, секция А+Б, вход Б мансарден и подпокривен етажи, на две нива.

5. На Специализиран наказателен съд:
-	ателие № 18, намиращо се в гр. София, р-н „Триадица“, местност "Манастирски ливади-изток", кв. 6а, ж.к. „Манастирски ливади – Б“ № 61, секция "А+Б", вх. А, мансарден и подпокривен етажи, на две нива;  
-	ателие № 12, намиращо се в гр. София, р-н „Студентски“, м-ст „Студентски град“, кв. 141, ул. "Проф Александър Фол" №2, вх. Д, първо подпокривно ниво;  
-	апартамент № 56, намиращ се в гр. София, р-н „Младост“, ж.к. „Младост“, бл. 30а, вх. Б, ет. 6.

6. На Военен съд – гр. София:
-	апартамент № 60, намиращ се в гр. София, р-н "Красно село", ж.к. "Красно село", бл. 199, ет. 13.

7. На Окръжен съд – гр. Бургас: 
-	апартамент № 24, намиращ се в гр. Бургас, к-с "Зорница", бл. 15, вх. 5, ет. 8.

8. На Окръжен съд – гр. Велико Търново: 
-	апартамент № 11, намиращ се в гр. Велико Търново, ул. "Д. Цончев" № 14, вх. В, ет. 4. 

9. На Окръжен съд – гр. Стара Загора: 
-	апартамент № 19, намиращ се в гр. Стара Загора, ЖСК „Дружба-1“, бул. "Цар Симеон Велики" № 172, бл. 3, ет. 4;  
-	апартамент № 22, намиращ се в гр. Стара Загора, кв. "Три чучура-север" № 67, ет. 8.

10. На Районен съд – гр. Чирпан: 
-	апартамент № 38-З, намиращ се в гр. Чирпан, ул. "М. Кочев" № 5, вх. В, ет. 3.

11. На Районен съд – гр. Дупница:  
-	апартамент № 12, намиращ се в гр. Дупница, ж.к. „Дупница“ № 2,             ет. 2.

12. На Прокуратурата на Република България:
-	апартамент № 68, намиращ се в гр. София, ж.к. "Овча купел", ул. "Букет" № 56, бл. 6, вх. А, ет. 17;  
-	апартамент № 16, намиращ се в гр. София, ж.к. "Стрелбище", ул. "Костенски водопад" № 9А, вх. А, ет. 6;  
-	апартамент № 25, намиращ се в гр. София, р-н "Триадица", м-ст "Манастирски ливади-изток", кв. 6А, УПИ І-485, 726, ж.к. "Манастирски ливади-Б" № 61, секция А-Б, вх. Б, ет. 2;  
-	апартамент № 1, намиращ се в гр. София р-н "Изгрев", ул. "Юрий Гагарин", бл. 154 А, ет.1;  
-	апартамент № 94, намиращ се в гр. София, р-н "Красна поляна", ж.к. "Красна поляна", бл. 31Б, ет. 4;  
-	апартамент № 7, част А и Б, намиращ се в гр. София, р-н "Овча купел", ж.к. "Овча купел", ул. "Боряна" № 61, бл. 216 А, ет. 3; 
-	апартамент № 21, намиращ се в гр. София, р-н "Овча купел", ж.к. "Овча купел", ул. "Боряна" № 61, бл. 216 А, ет. 7; 
-	апартамент № 44, намиращ се в гр. София, р-н "Красно село", ж.к. "Красно село", бл. 199, ет. 10; 
-	апартамент № 46, намиращ се в гр. София, р-н  "Красно село", ж.к. "Красно село", бл. 199, ет. 11; 
-	апартамент № 7, намиращ се в гр. София, район "Изгрев", ул. "П. Дегейтър" бл. 3;
-	апартамент № 33, намиращ се в гр. Перник, ул. "Епископ Киприян", бл. 2, ет. 9; 
-	апартамент № 1, намиращ се в гр. София, р-н "Студентски", м-ст "Дървеница", кв. 25, УПИ ІІІ-3785, ет. 2;   
-	апартамент № 47, намиращ се в гр. София, р-н "Красно село", ж.к. "Красно село", бл. 199, ет. 11;  
-	апартамент № 10, намиращ се в гр. София, р-н "Младост", ж.к. "Младост", бл. 18, вх. 2, ет. 4;  
-	апартамент № 19, намиращ се в гр. София, ж.к. "Лозенец", ул. "Милин Камък" № 5, ет. 4;  
-	апартамент № 10, намиращ се в гр. София, р-н "Младост", ж.к. "Младост-3", бл. 344, вх. В, ет. 3;  
-	апартамент № 78, намиращ се в гр. София, ул. "Симеоновско шосе" № 83, бл.1, вх. В, ет. 5;  
-	апартамент № 6/10/, намиращ се в гр. София, р-н "Изгрев", ж.к "Изток", бул. "Цариградско шосе", бл. 5, вх.А, ет. 3;
-	апартамент № 49, намиращ се в гр. София, р-н "Връбница", ж.к. "Обеля-2", ул. "115-та", кв. 25, бл. 214, вх.Б, ет.8;
-	апартамент № 9, намиращ се в гр. София, р-н "Красно село", ул. "Топли дол" №1А, над ІV жилищен етаж;  
-	ателие № 28, намиращо се в гр. София, р-н "Витоша", м-ст "Манастирски ливади - запад", кв.3, ул. "Казбек" № 30, бл. В, вх Е, първо подпокривно ниво;  
-	апартамент № 41, намиращ се в гр. София, р-н "Красно село", ж.к. "Красно село", бл. 199, ет. 10;   
-	апартамент № 3, намиращ се в гр. София, р-н "Младост", ж.к. "Младост-3", бл. 353, вх. Е, ет. 1;  
-	апартамент № 70, намиращ се в гр. София, р-н "Красно село", ж.к. "Красно село", бл. 199, ет. 15;  
-	апартамент № 70, намиращ се в гр. София, р-н "Люлин", бл. 302, вх. Б, ет. 13; 
-	апартамент № 64, намиращ се в гр. София, р-н "Красно село", бл. 199, ет. 14;  
-	апартамент № 29, намиращ се в гр. София, р-н "Овча купел", ж.к. "Овча купел", ул. "Боряна" № 59, бл. 215 А, ет. 10;  
-	апартамент № 25, намиращ се в гр. Благоевград, ж.к. "Запад", бл. 38, ет. 7; 
-	апартамент № 26, намиращ се в гр. Ямбол, ул. "Д. Благоев", бл. 17, вх. А, ет. 7;     
-	апартамент № 10, намиращ се в гр. Варна, ж.к. "Трошево", бл. 12, вх. В, ет. 1;  
-	апартамент № 22, намиращ се в гр. Стара Загора, бул. "Никола Петков" № 47, ет. 3;  
-	апартамент № 17, намиращ се в гр. Казанлък, ул. "Княз Александър Батенберг" № 7, вх. Б, ет. 3.  

ІІ. Възлага стопанисването на описаните в раздел І от настоящото решение недвижими имоти – частна държавна собственост, представляващи ведомствени жилища, на съответните административни ръководители на органите на съдебната власт.

ІІІ. Ползването и стопанисването на изброените по-долу ведомствени жилища остават в правомощията на Висшия съдебен съвет:
-	апартамент № 61, намиращ се в гр. София, р-н "Красно село", ж.к "Красно село", бл. 199, ет. 14;
-	апартамент № 56, намиращ се в гр. София, р-н "Красно село", ж.к "Красно село", бл. 199, ет. 13;
-	апартамент № 55, намиращ се в гр. София, р-н "Красно село", ж.к. "Красно село", бл. 199, ет. 12;
-	апартамент № 5, намиращ се в гр. София, р-н "Витоша", м-ст "Манастирски ливади - запад", ул. "Казбек" № 30, вх. А, ет. 2; 
-	апартамент, намиращ се в гр. София, р-н „Витоша”, ж.к „Павлово-Бъкстон”, ул. „Велики прелом” № 12, ет. 2;
-	апартамент № 95, намиращ се в гр. София, ж.к. "Люлин", бл.722, вх. "Д", ет. 4;
-	апартамент № 99, намиращ се в гр. София, р-н "Лозенец", ул. "Драгалевска", бл. 23-29, вх. Ж, ет. 1;
-	апартамент № 66, намиращ се в гр. София, зона Б-18, кв. 126, бл. 1-2, вх. А, ет. 14;
-	апартамент № 19, намиращ се в гр. София, р-н Люлин, ж.к. Люлин-6, бл. 634 (стар № 40-43), вх. Б, ет. 1;
-	апартамент № 43, намиращ се в гр. София, ж.к. "Красно село", бл. 199, ет. 10;
-	апартамент № 17, намиращ се в гр. София, ж.к. "Овча купел", ул. "Боряна" № 63, бл. 5а.

1.3. ВНАСЯ предложението в редовно заседание на Пленума на Висшия съдебен съвет, насрочено за 25.05.2017 г.

2. ОТНОСНО: Искане от „Изток Парксайд” ЕООД за предоставяне на достъп през недвижим имот – УПИ VІІ-1365 на Национална следствена служба, находящ се на бул. „Г. М. Димитров” № 42.
Приложение: Становище от Владимир Димитров – старши експерт – юрисконсулт в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. ПРЕДЛАГА на Пленума на Висшия съдебен съвет да откаже искания от „Изток – Парксайд” ЕООД достъп през недвижим имот – УПИ VІІ-1365 на Национална следствена служба, находящ се на бул. „Г. М. Димитров” № 42.
2.2. УПЪЛНОМОЩАВА представляващия ВСС да поиска изменение на влязъл в сила на 14.10.2016 г. ПУП – ИПРЗ на местност „Дианабад изток” и да изрази писмено несъгласие пред кмета на район „Изгрев” за изпълнение мероприятията по посочения ПУП – ИПРЗ.
2.3. ОДОБРЯВА проект на писма до кмета на Столична община и кмета на район „Изгрев”.
2.4. ВНАСЯ предложението в редовно заседание на Пленума на Висшия съдебен съвет, насрочено за 25.05.2017 г.

3. ОТНОСНО: Възлагане право на стопанисване на част от недвижим имот – публична държавна собственост, намиращ се в гр. София, ул. „Черковна” № 90 на административния ръководител на Специализирания наказателен съд.
Приложение: Доклад от Анжела Цветанова – младши експерт в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

ПРЕДЛАГА на Пленума на Висшия съдебен съвет да вземе следното решение, във връзка с решение по протокол № 6/16.02.2017 г., т. 21, за допълване на решение на Пленума на ВСС, по протокол № 39/27.10.2016 г., т. 38, с което са определени принципи за възлагане правото на стопанисване на съдебните сгради от административните ръководители на съдебната власт,

На основание чл. 130а, ал. 2, т. 6 от Конституцията на Република България, чл. 387 и чл. 388, ал. 1 от Закона за съдебната власт, във връзка с § 83, ал. 1 от Преходните и заключителни разпоредби към Закона за изменение и допълнение на Закона за съдебната власт:

1.	ВЪЗЛАГА стопанисването на предоставената за управление на Пленума на Висшия съдебен съвет част от недвижим имот – публична държавна собственост, намиращ се в гр. София, ул. „Черковна” № 90 на административния ръководител – председател на Специализиран наказателен съд.
2.	РАЗПРЕДЕЛЯ ползването на паркоместата в подземния паркинг на описания в т. 1 имот, както следва:
-	50 броя паркоместа на Апелативен специализиран наказателен съд и Специализиран наказателен съд;
-	50 броя паркоместа на Апелативна специализирана прокуратура и Специализирана прокуратура.
3.	ВНАСЯ предложението в редовно заседание на Пленума на Висшия съдебен съвет, насрочено за 25.05.2017 г.

4. ОТНОСНО: Договор за наем на имот в гр. Нова Загора, ул. „Проф. Минко Балкански” № 60, ползван от Районен съд гр. Нова Загора.
Приложение: Доклад от Анжела Цветанова – младши експерт в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. ОДОБРЯВА предложението за продължаване на договорните отношения с „Напоителни системи” ЕАД - собственик на имота в гр. Нова Загора, ул. „Проф. Минко Балкански“ № 60 и сключване на договор за отдаване под наем на площ 437 кв.м, включваща втори, трети и част от четвърти етажи от административна сграда в гр. Нова Загора, ул. „Проф. Минко Балкански“ № 60, предоставен за нуждите на Районен съд – гр. Нова Загора, за срок от 2 /две/ години.
4.2. ПРИЕМА проекта на писмо до изпълнителния директор на „Напоителни системи” ЕАД, с искане за сключване на нов договор за наем, за срок от 2 /две/ години.

5. ОТНОСНО: Писмо от главния прокурор на Република България за актуализиране основанието за ползване на помещения – частна държавна собственост, ползувани от Районна прокуратура гр. Червен бряг.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. ПРЕДЛАГА на Пленума на Висшия съдебен съвет да упълномощи представляващия ВСС да отправи искане до областния управител на област Плевен за издаване на заповед за безвъзмездно предоставяне право на управление на имот частна държавна собственост, описан в АЧДС № 4516/25.03.2008 г. 
Да предложи на областният управител да стартира процедура за обявяване на гореописания имот за публична държавна собственост с решение на Министерски съвет.
5.2. ОДОБРЯВА проект на писмо до областния управител на област Плевен.
5.3. ВНАСЯ предложението в редовно заседание на Пленума на Висшия съдебен съвет, насрочено за 25.05.2017 г.

6. ОТНОСНО: Процедура за прекратяване на съсобственост в самостоятелно обособен обект, намиращ се в гр. Пловдив, бул. „Шести септември” № 165.
Приложение: Становище от Владимир Димитров – старши експерт – юрисконсулт в дирекция „Управление на собствеността на съдебната власт”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. ПРЕДЛАГА на Пленума на Висшия съдебен съвет да възложи на представляващия ВСС на основание чл. 45а, ал. 1, изр. 2 от Закона за държавната собственост да изрази писмено съгласие пред областния управител на област Пловдив за прекратяване на съсобствеността в недвижим имот – частна държавна собственост, представляващ 1/3 идеална част от самостоятелен обект, отдадена за управление на ВСС, намиращ се в гр. Пловдив, бул. „Шести септември” № 165.
6.2. ВНАСЯ предложението в редовно заседание на Пленума на Висшия съдебен съвет, насрочено за 25.05.2017 г.

7. ОТНОСНО: Писмо от административния ръководител на Военно-окръжна прокуратура гр. София за недвижим имот в гр. Велико Търново, ул. „Цар Тодор Светославов” № 1.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1. Съгласно решение по т. 27 от Протокол № 24/09.06.2016 г. и решение по т. 22 от Протокол № 6/16.02.2017 г. на Пленума на ВСС ВЪЗЛАГА на административният ръководител на Военно-окръжна прокуратура гр. София да предприеме действия за набавяне на необходимите документи за съставяне на нови актове за държавна собственост. Същите да бъдат предоставени на дирекция „Управление на собствеността на съдебната власт”, за подготвяне на съответната преписка.
7.2. ИЗПРАЩА решението по т. 7 от настоящия протокол на административния ръководител на Военно-окръжна прокуратура гр. София.

8. ОТНОСНО: Поправка на фактическа грешка в решение на Комисия „Управление на собствеността” по т. 4 от протокол № 25/19.04.2017 г. за освобождаване на гаранции за добро управление по договори между „Водстрой ВТ” АД и Министерство на правосъдието.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

8.1. Поради допусната явна фактическа грешка решение на Комисия „Управление на собствеността” по т. 4 от протокол № 25/19.04.2017 г., тире първо, да се чете както следва:
- по договор № 93-00-644/16.12.2015 г. за „Асансьорна уредба, изграждане на адаптирана тоалетна за инвалиди и ремонтни работи за обновяване на съдебна палата гр. Габрово” – внесена сума съгласно чл. 20, ал. 1 – 6 165 лв.
Подлежи на освобождаване.
8.2. ИЗПРАЩА преписката на Комисия „Бюджет и финанси”, за съгласуване на изплащането.

9. ОТНОСНО: Корекция на бюджета за 2017 г. на Окръжен съд гр. Бургас.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1. ДАВА СЪГЛАСИЕ да бъде извършена корекция на бюджета на Окръжен съд гр. Бургас със сумата от 6 801,18 лв. за възстановяване на щетите от застрахователните събития – ремонт на 135 кв.м. от покрива на сградата. Ремонтът се явява текущ.
9.2. ИЗПРАЩА решението на Комисия „Бюджет и финанси”, за корекция на бюджета на Окръжен съд гр. Бургас за 2017 г.

10. ОТНОСНО: Искане от председателя Районен съд гр. Ямбол за отпускане на средства за авариен ремонт на помещения, на стойност 5 336 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1. Извършването на разход за авариен ремонт, следствие от застрахователно събитие в помещения на Районен съд гр. Ямбол е неотложно необходимо. Стойността на разхода е определена на 5 336 лв. с ДДС съгласно най-ниската оферта. Видно от представеното КСС, видовете СРР попадат в обхвата на § 5, т. 43 от Допълнителните разпоредби на ЗУТ и представляват текущ ремонт.
10.2. ИЗПРАЩА решението на Комисия „Бюджет и финанси”, за корекция на бюджета на Районен съд гр. Ямбол.

11. ОТНОСНО: Искане от председателя на Районен съд гр. Панагюрище за отпускане на средства за извършване на текущ ремонт на помещения – кърпежи, боядисване, циклене и лакиране на паркет, на стойност 43 030,22 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

11.1. ОТЛАГА вземането на решение за извършване на разход за текущ ремонт на Съдебна палата гр. Панагюрище, след анализ на изпълнението на бюджета на съдебната власт за деветмесечието на 2017 г.
11.2. ПРЕДЛАГА на административния ръководител на Районен съд гр. Панагюрище да комплектова искането с изискуемите документи.

12. ОТНОСНО: Искане от председателя на Районен съд гр. Чепеларе за отпускане на средства за закупуване на материали за извършване на текущ ремонт на помещения, на стойност 517,00 лв.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

12.1. Извършването на разход за закупуване на материали за довършване на текущ ремонт на помещения в сградата на Съдебна палата гр. Чепеларе с налична работна ръка е целесъобразно. Стойността на разхода за материали е определена на 517,00 лв.
12.2. ИЗПРАЩА решението на Комисия „Бюджет и финанси”, за корекция на бюджета на Районен съд гр. Чепеларе.

13. ОТНОСНО: Искане от председателя на Окръжен съд гр. Ямбол за отпускане на средства за извършване на текущ ремонт на външно отводняване на покрива – подмяна на олуци, водосточни казанчета и водосточни тръби, на стойност 1 891, 20 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

13.1. Извършването на разход за текущ ремонт на външно отводняване на покрива – подмяна на олуци, водосточни казанчета и водосточни тръби на Съдебна палата гр. Ямбол е неотложно, аварийно необходимо. Стойността на разхода е определена на 1 892 лв. с ДДС, съгласно най-ниската оферта.
13.2. ИЗПРАЩА решението на Комисия „Бюджет и финанси”, за корекция на бюджета на Окръжен съд гр. Ямбол.

14. ОТНОСНО: Доклад от Анжела Цветанова – младши експерт в дирекция „Управление на собствеността на съдебната власт” относно прекратяване на договор за наем на ведомствено жилище в гр. София, ж.к. „Манастирски ливади – Б” № 61, секция А-Б, вх. Б, ет. 2, ап. № 25 и освобождаване на имота.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

14.1. ПРИЕМА за сведение доклада на Анжела Цветанова – младши експерт в дирекция „Управление на собствеността на съдебната власт” относно прекратяване на договор за наем на ведомствено жилище в гр. София, ж.к. „Манастирски ливади – Б” № 61, секция А-Б, вх. Б, ет. 2, ап. № 25 и освобождаване на имота.

15. ОТНОСНО: Извлечение от решение на Комисия „Бюджет и финанси”, взето по протокол № 17/10.05.2017 г., т. 19.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

15.1. ПРИЕМА за сведение решението на Комисия „Бюджет и финанси”, взето по протокол № 17/10.05.2017 г., т. 19.
15.2. ВЪЗЛАГА на дирекция „Управление на собствеността на съдебната власт” да предприеме необходимите действия, съобразно договорните отношения.

16. ОТНОСНО: Проект на писмо до административния ръководител на Окръжен съд гр. Бургас.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

16.1. ОДОБРЯВА писмо до административния ръководител на Окръжен съд гр. Бургас, с което е изразено становище по приложението на § 83 от ПЗР на ЗСВ.

17. ОТНОСНО: КТП /комплектна трансформаторна подстанция/ и кабели НН /ниско напрежение/ в недвижим имот, намиращ се в гр. София, ул. „Екзарх Йосиф” № 14.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

17.1. ПРИЕМА за сведение доклада от Лидия Кирилова – главен експерт в дирекция „Управление на собствеността на съдебната власт”.
17.2. ИЗПРАЩА доклада по т. 1 на дирекция „Бюджет и финанси” за предприемане на действия по компетентност относно прехвърляне на актив – трафопост, намиращ се в гр. София, ул. „Екзарх Йосиф” № 14, от баланса на НИП и завеждането му по баланса на ВСС, заедно с цялата свързана с него документация, заверена „Вярно с оригинала”, доколкото трафопостът представлява недвижим имот на съдебната власт – съоръжение за електроснабдяване, обект на кадастъра.

18. ОТНОСНО: Предприети действия за възлагане изготвянето на цялостен проект с предмет: „Допълване и актуализация на изготвен инвестиционен проект за обект: Пристройка, надстройка и преустройство на сградата на Районен съд гр. Пещера”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

18.1. ОДОБРЯВА проект на писмо до арх. Димитър Петров – управител на „Диастил” ЕООД, за представяне на оферта за изготвяне на инвестиционен проект с предмет: „Допълване и актуализация на изготвен инвестиционен проект за обект: Пристройка, надстройка и преустройство на сградата на Районен съд гр. Пещера”.

19. ОТНОСНО: Проект на правила за отдаване под наем на недвижими имоти – частна държавна собственост, предоставени в управление на Висш съдебен съвет за жилищни нужди и за дейността на жилищната комисия към Пленума на Висшия съдебен съвет.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

19.1. ПРИЕМА правила за отдаване под наем на недвижими имоти – частна държавна собственост, предоставени в управление на Висш съдебен съвет за жилищни нужди и за дейността на жилищната комисия към Пленума на Висшия съдебен съвет.
19.2. ВНАСЯ предложението в редовно заседание на Пленума на Висшия съдебен съвет, насрочено за 25.05.2017 г.

                                                   ПРЕДСЕДАТЕЛ 
			      	        НА КОМИСИЯТА: /П/

								МИХАИЛ КОЖАРЕВ